ddrg/super_eurlex huggingface dataset:
Uredba Komisije (ES) št. 334/2004

z dne 26. februarja 2004

o odstopanju v letu 2004 od Uredbe (ES) št. 1458/2003 o odprtju in zagotavljanju upravljanja tarifnih kvot v sektorju prašičjega mesa

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 2759/75 z dne 29. oktobra 1975 o skupni ureditvi trga za prašičje meso [1] in zlasti členov 8(2) in 11(1) ter drugega odstavka člena 22 Uredbe,

ob upoštevanju Uredbe Sveta (ES) št. 1095/96 z dne 18. junija 1996 o izvajanju koncesij, določenih v Seznamu CXL, sestavljenem po zaključku pogajanj v okvirju člena XXIV.6 GATT [2], in zlasti člena 1 Uredbe,

ob upoštevanju naslednjega:

(1) Pristop Češke, Estonije, Cipra, Latvije, Litve, Madžarske, Malte, Poljske, Slovenije in Slovaške k Evropski uniji 1. maja 2004 mora omogočiti tem državam upravičenost do tarifnih kvot za prašičje meso, predvidenih z Uredbo Komisije (ES) št. 1458/2003 [3], pod poštenimi pogoji, kakor veljajo za obstoječe države članice. Gospodarski subjekti v teh državah morajo zato dobiti možnost, da so po pristopu polno udeleženi v teh kvotah.

(2) Da pred 1. majem 2004 in po njem ne bi nastale motnje na trgu, je treba spremeniti tranše, predvidene za 2004, ter prilagoditi porazdelitev količin, ne da bi spremenili celotne količine, predvidene v mednarodnih sporazumih, sklenjenih na podlagi členov XXIII in XXIV.6 GATT. Treba je spremeniti tudi rok za oddajo zahtevkov.

(3) Zato je treba za leto 2004 predvideti spremembe in prilagoditve ukrepov, določenih v členih 3 in 5(1) Uredbe (ES) št. 1458/2003.

(4) Ukrepi, predvideni s to uredbo, so v skladu z mnenjem Upravljalnega odbora za prašičje meso –

SPREJELA NASLEDNJO UREDBO:

Člen 1

1. Kvote se z odstopanjem od člena 3 Uredbe (ES) št. 1458/2003 za obdobje od 1. aprila do 30. junija 2004 razdelijo:

(a) 8 % v obdobju od 1. do 30. aprila 2004;

(a) 17 % v obdobju od 1. maja do 30. junija 2004.

2. Z odstopanjem od člena 5(1) Uredbe (ES) št. 1458/2003 se zahtevki za dovoljenja za obdobje od 1. maja do 30. junija 2004 predložijo v prvih sedmih dneh maja.

Člen 2

Ta uredba začne veljati tretji dan po objavi v Uradnem listu Evropske unije.

Uporablja se od 1. aprila do 30. junija 2004.

Ta uredba je v celoti zavezujoča in se neposredno uporablja v vseh državah članicah.

V Bruslju, 26 februarja 2004

Za Komisijo

Franz Fischler

Član Komisije

[1] UL L 282, 1.11.1975, str. 1. Uredba, kakor je bila nazadnje spremenjena z Uredbo (ES) št. 1365/2000 (UL L 156, 29.6.2000, str. 5).

[2] UL L 146, 20.6.1996, str. 1.

[3] UL L 208, 19.8.2003, str. 3.

--------------------------------------------------
Uredba Komisije (ES) št. 443/2004

z dne 10. marca 2004

o določanju dobavnih obveznosti za trsni sladkor, uvožen po Protokolu AKP in po Sporazumu z Indijo za dobavno obdobje 2003/2004

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 1260/2001 z dne 19. junija 2001 o skupni ureditvi trga za sladkor [1],

ob upoštevanju Uredbe Komisije (ES) št. 1159/2003 z dne 30. junija 2003 o določitvi podrobnih pravil za uporabo v tržnih letih 2003/2004, 2004/2005 in 2005/2006 za uvoz trsnega sladkorja po nekaterih tarifnih kvotah in preferencialnih sporazumih, ter o spremembi Uredb (ES) št. 1464/95 in (ES) 779/96 [2], in zlasti člena 9(1) Uredbe,

ob upoštevanju naslednjega:

(1) Člen 9 Uredbe (ES) št. 1159/2003 določa podrobna pravila za določanje dobavnih obveznosti pri dajatvi nič za proizvode, zajete z oznako KN 1701 in izražene kot ekvivalent belega sladkorja, s poreklom iz držav podpisnic Protokola AKP in iz Indije.

(2) Z uporabo členov 3 in 7 Protokola AKP, členov 3 in 7 Sporazuma z Indijo in členov 11 in 12 Uredbe (ES) št. 1159/2003 je Komisija določila dobavne obveznosti za leti 2003/2004 zlasti z izračunom razlik za vsako državo med količino teh dobavnih obveznosti in dejansko uvoženimi količinami v preteklih dobavnih obdobjih –

SPREJELA NASLEDNJO UREDBO:

Člen 1

Dobavne obveznosti za uvoz proizvodov s poreklom iz držav podpisnic Protokola AKP in iz Indije, zajetih z oznako KN 1701 in izraženih kot ekvivalent belega sladkorja, so za dobavno obdobje 2003/2004 za vsako državo izvoznico, določene v Prilogi k tej uredbi.

Člen 2

Ta uredba začne veljati na dan objave v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah.

V Bruslju, 10. marca 2004

Za Komisijo

Franz Fischler

Član Komisije

[1] UL L 178, 30.6.2001, str. 1. Uredba, kakor je bila nazadnje spremenjena z Uredbo Komisije (ES) št. 39/2004 (UL L 6, 10.1.2004, str. 16).

[2] UL L 162, 1.7.2003, str. 25.

--------------------------------------------------

PRILOGA

Dobavne obveznosti za uvoz preferencialnega sladkorja, s poreklom iz držav podpisnic Protokola AKP in iz Indije za dobavno obdobje 2003/2004, izražene v tonah ekvivalenta belega sladkorja, so:

Države podpisnice Protokola AKP/Indijskega sporazuma | Dobavne obveznosti 2003/2005 |

Belize | 50641,21 |

Barbados | 38977,79 |

Kongo | 10186,10 |

Fid i | 161123,25 |

Gvajana | 153799,11 |

Indija | 10000,00 |

Slonokošščcena obala | 10186,10 |

Jamajka | 118695,13 |

Kenija | 0,00 |

Madagaskar | 18815,50 |

Malavi | 20564,84 |

Mauritius | 484278,72 |

Saint Kitts in Nevis | 8804,51 |

Surinam | 0,00 |

Svazi | 111298,16 |

Tanzanija | 10189,35 |

Trinidad in Tobago | 42054,47 |

Uganda | 0,00 |

Zambija | 0,00 |

Zimbabve | 29799,89 |

Skupaj: | 1279414,12 |

--------------------------------------------------
Uredba Komisije (ES) št. 479/2004

z dne 15. marca 2004

o določitvi količin surovega tobaka, ki jih je v Italiji mogoče prenesti v drugo skupino sort v skladu z jamstvenim pragom za pridelek v letu 2004

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 2075/92 z dne 30. junija 1992 o skupni ureditvi trga za surovi tobak [1] in zlasti člena 9(4) Uredbe,

ob upoštevanju naslednjega:

(1) Člen 9 Uredbe (EGS) št. 2075/92 uvaja proizvodne kvote za različne skupine sort tobaka. Posamezne kvote se razdelijo med proizvajalce na osnovi jamstvenih pragov za letino 2004 v skladu s prilogo II k Uredbi Sveta (ES) št. 546/2002 z dne 25. marca 2002 o določitvi premij in jamstvenih pragov za tobak v listih po skupini sort v državi članici za letine 2002, 2003 in 2004 ter spremembi Uredbe (EGS) št. 2075/92 [2]. V skladu s členom 9(4) Uredbe (EGS) št. 2075/92 lahko Komisija dovoli državam članicam, da prenašajo delne količine svojih jamstvenih pragov med skupinami sort pod pogojem, da taki prenosi ne povzročijo dodatnih stroškov skladu EKUJS in ne zadevajo nobenega povečanja v celotnih dodeljenih jamstvenih pragovih držav članic.

(2) Ker so ti pogoji izpolnjeni, je treba prenose dovoliti državam članicam, ki so za to vložile zahtevke.

(3) Ukrepi, predvideni s to uredbo, so v skladu z mnenjem Upravljalnega odbora za tobak –

SPREJELA NASLEDNJO UREDBO:

Člen 1

Za letino 2004 se pred rokom za zaključek pogodb o pridelovanju, predpisanih v členu 10(1) Uredbe Komisije (ES) št. 2848/98 [3] državam članicam dovoli, da prenesejo količine od ene skupine sort do druge v skladu s prilogo k tej uredbi.

Člen 2

Ta uredba začne veljati tretji dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah.

V Bruslju, 15. marca 2004

Za Komisijo

Franz Fischler

Član Komisije

[1] UL L 215, 30.7.1992, str. 70. Uredba, kakor je bila nazadnje spremenjena z Uredbo (ES) št. 2319/2003 (UL L 345, 31.12.2003, str. 17).

[2] UL L 84, 28.3.2002, str. 4.

[3] UL L 358, 31.12.1998, str. 17.

--------------------------------------------------

PRILOGA

Količine jamstvenih pragov, ki jih je vsaki dravi članici dovoljeno prenesti iz ene skupine sort v drugo

Država članica | Skupina sort, od koder se prenese količina | Skupina sort, kamor se prenese količina |

ITALIJA | 283,5 t lahki zračno sušeni (skupina II) | 226,8 t v zračnem toku sušeni (skupina I) |

2 657,0 t temni zračno sušeni (skupina III) | 398,3 t v zračnem toku sušeni (skupina I) |

2 159,1 t lahki zračno sušeni (skupina II) |

1 445,2 t sušen v dimu (skupina IV) | 1 271,4 t v zračnem toku sušeni (skupina I) |

4 040,7 t sušen na soncu (skupina V) | 617,9 t v zračnem toku sušeni (skupina I) |

2 715,9 t lahki zračno sušeni (skupina II) |

148,3 t temnia zračno sušeni (skupina III) |

364,3 t Katerini (skupina VII) | 353,2 t v zračnem toku sušeni (skupina I) |

110,0 t lahki zračno sušeni (skupina II) |

--------------------------------------------------
Uredba Komisije (ES) št. 667/2004

z dne 7. aprila 2004

o 32. spremembi Uredbe Sveta (ES) št. 881/2002 o nekaterih posebnih omejevalnih ukrepih proti nekaterim osebam in entitetam, povezanim z Osamo bin Ladnom, mrežo Al-Kaida in talibani, ter o razveljavitvi Uredbe (ES) št. 467/2001

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 881/2002 z dne 27. maja 2002 o nekaterih posebnih omejevalnih ukrepih proti nekaterim osebam in entitetam, povezanim z Osamo bin Ladnom, mrežo Al-Kaida in talibani, ter o razveljavitvi Uredbe Sveta (ES) št. 467/2001, ki prepoveduje izvoz nekaterega blaga in storitev v Afganistan, krepi prepoved poletov in razširja zamrznitev sredstev ter drugih finančnih virov v zvezi s talibani iz Afganistana [1], kakor je bila nazadnje spremenjena z Uredbo (ES) št. 524/2004 [2], in zlasti prve alinee člena 7(1) Uredbe,

ob upoštevanju naslednjega:

(1) Priloga I k Uredbi (ES) št. 881/2002 našteva osebe, skupine in entitete, za katere velja zamrznitev sredstev in gospodarskih virov v skladu z navedeno uredbo.

(2) Odbor za sankcije Varnostnega sveta Združenih narodov je 31. marca 2004 sklenil spremeniti seznam oseb, skupin in entitet, za katere naj velja zamrznitev finančnih sredstev in gospodarskih virov. Prilogo I je treba zato ustrezno spremeniti.

(3) Za zagotovitev učinkovitosti ukrepov, predvidenih s to uredbo, mora ta uredba začeti veljati takoj –

SPREJELA NASLEDNJO UREDBO:

Člen 1

Priloga I k Uredbi (ES) št. 881/2002 se spremeni v skladu s prilogo k tej uredbi.

Člen 2

Ta uredba začne veljati z dnem objave v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah.

V Bruslju, 7. aprila 2004

Za Komisijo

Christopher Patten

Član Komisije

[1] UL L 139, 29.5.2002, str. 9.

[2] UL L 83, 20.3.2004, str. 36.

--------------------------------------------------

PRILOGA

Priloga I k Uredbi (ES) št. 881/2002 se spremeni na naslednji način:

Vpis

"Ansar al-Islam (alias Devotees of Islam, Jund al-Islam, Soldiers of Islam, Kurdistan Supporters of Islam, Supporters of Islam in Kurdistan, Followers of Islam in Kurdistan, Kurdistan Taliban); območje: severo-vzhodni Irak"

po naslovom

"Pravne osebe, skupine in entitete"

se nadomesti z naslednjim:

"Ansar al-Islam (tudi (a) Devotees of Islam, (b) Jund al-Islam, (c) Soldiers of Islam, (d) Kurdistan Supporters of Islam, (e) Supporters of Islam in Kurdistan, (f) Followers of Islam in Kurdistan, (g) Kurdish Taliban, (h) Soldiers of God, (i) Ansar al-Sunna Army (j) Jaish Ansar al-Sunna, (k) Ansar al-Sunna); območje: severno-vzhodni Irak."

--------------------------------------------------
Uredba Komisije (ES) št. 663/2004

z dne 7. aprila 2004

o spremembi Uredbe (ES) št. 2300/97 o podrobnih pravilih za izvajanje Uredbe Sveta (ES) št. 1221/97 o splošnih pravilih za uporabo ukrepov za izboljšanje proizvodnje in trženja medu

KOMISIJA EVROPSKIH SKUPNOSTI JE -

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 1221/97 z dne 25. junija 1997 o splošnih pravilih za uporabo ukrepov za izboljšanje proizvodnje in trženja medu [1] in zlasti člena 5 Uredbe,

ob upoštevanju naslednjega:

(1) Uredba Komisije (ES) št. 2300/97 [2] določa ukrepe za izvajanje nacionalnih letnih programov skladno z Uredbo (ES) št. 1221/97. Skladno s členom 2(1) Uredbe (ES) št. 2300/97 države članice sporočajo Komisiji svoje programe vsako leto do 15. aprila.

(2) Članstvo EU bi moralo omogočati Češki republiki, Estoniji, Cipru, Latviji, Litvi, Madžarski, Malti, Poljski, Sloveniji in Slovaški, da bi koristile ugodnosti nacionalnih programov skladno z Uredbo (ES) št. 1221/97. Da bi lahko na enoten način pregledali programe za vse države članice, je treba podaljšati rok za uradno obvestitev o programih za leto 2004 na 15. maj 2004.

(3) Uredbo (ES) št. 2300/97 je zato treba ustrezno spremeniti.

(4) Ukrepi, predvideni s to uredbo, so v skladu z mnenjem Upravljalnega odbora za perutninsko meso in jajca -

SPREJELA NASLEDNJO UREDBO:

Člen 1

Člen 2(1) Uredbe (ES) št. 2300/97 se nadomesti z naslednjim:

"1. Države članice obvestijo Komisijo o svojih programih do 15. aprila vsako leto. Za leto 2004 sporočijo države članice svoje programe do najkasneje 15. maja."

Člen 2

Ta uredba začne veljati tretji dan po objavi v Uradnem listu Evropske unije.

Uporablja se za letne programe za tržno leto 2004/2005.

Ta uredba je v celoti zavezujoča in se neposredno uporablja v vseh državah članicah.

V Bruslju, 7. aprila 2004

Za Komisijo

Franz Fischler

Član Komisije

[1] UL L 173, 1.7.1997, str. 1. Uredba, kakor je bila spremenjena z Uredbo (ES) št. 2070/98 (UL L 265, 30.9.1998, str. 1).

[2] UL L 319, 21.11.1997, str. 4. Uredba, kakor je bila spremenjena z Uredbo (ES) št. 1387/2003 (UL L 196, 2.8.2003, str. 22).
Uredba Komisije (ES) št. 660/2004

z dne 7. aprila 2004

o spremembi Priloge k Uredbi Sveta št. 79/65/EGS glede seznama enot

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta št. 79/65/EGS z dne 15. junija 1965 o vzpostavitvi mreže za zbiranje računovodskih podatkov o dohodkih in poslovanju kmetijskih gospodarstev v Evropski gospodarski skupnosti [1] in zlasti člena 2a Uredbe,

ob upoštevanju zaprosila Belgije,

ob upoštevanju naslednjega:

(1) Seznam enot v smislu člena 2(d) Uredbe št. 79/65/EGS je določen v Prilogi k navedeni uredbi.

(2) Skladno z navedeno prilogo predstavlja Belgija eno samo enoto. Za namen Uredbe št. 79/65/EGS je Belgija zaprosila, da se eno samo enoto razdeli na tri enote.

(3) Uredbo št. 79/65/EGS je treba zato ustrezno spremeniti.

(4) Ukrepi, predvideni s to uredbo, so v skladu z mnenjem Odbora Skupnosti za mrežo računovodskih podatkov s kmetij –

SPREJELA NASLEDNJO UREDBO:

Člen 1

Priloga k Uredbi 79/65/EGS se spremeni v skladu s Prilogo k tej uredbi.

Člen 2

Ta uredba začne veljati sedmi dan po objavi v Uradnem listu Evropske unije.

Uporablja se od obračunskega leta 2004.

Ta uredba je v celoti zavezujoča in se neposredno uporablja v vseh državah članicah.

V Bruslju, 7. aprila 2004

Za Komisijo

Franz Fischler

Član Komisije

[1] UL 109, 23.6.1965, str. 1859/65. Uredba, kakor je bila nazadnje spremenjena z Uredbo (ES) št. 2059/2003 (UL L 308, 25.11.2003, str. 1).

--------------------------------------------------

PRILOGA

V Prilogi k Uredbi št. 79/65/EGS se besede BELGIJA obsega eno enoto nadomestijo z naslednjimi:

"BELGIJA

1. Vlaanderen

2. Bruxelles-Brussel

3. Wallonie."

--------------------------------------------------
Uredba Komisije (ES) št. 684/2004

z dne 13. aprila 2004

o spremembi Uredbe (ES) št. 466/2001 glede dioksinov

(Besedilo velja za EGP)

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (EGS) št. 315/93 z dne 8. februarja 1993 o določitvi postopkov Skupnosti za kontaminate v hrani [1] in zlasti člena 2(3) Uredbe,

ob upoštevanju naslednjega:

(1) Uredba Komisije (ES) št. 466/2001 z dne 8. marca 2001 o določitvi mejnih vrednosti nekaterih kontaminatov v živilih [2] določa tudi mejne vrednosti dioksina v nekaterih živilih.

(2) Mejne vrednosti dioksina se uporabljajo od 1. julija 2002. Uporaba besedila je razkrila potrebo po razjasnitvi opisa proizvodov ali delov proizvoda, na katere se mejne vrednosti nanašajo.

(3) Razpoložljivi podatki kažejo, da lahko jajca iz proste in polintenzivne reje vsebujejo večje vrednosti dioksina kakor jajca iz intenzivne reje. Sprejeti je treba ukrepe za zagotovitev, da se zmanjša vsebnost dioksina v jajcih iz proste in polintenzivne reje; do 1. januarja 2004 je bilo predvideno prehodno obdobje za veljavnost mejnih vrednosti. Zdaj kaže, da je potrebno več časa za poizvedbe v zvezi z opredelitvijo možnih ukrepov za zmanjšanje vsebnosti dioksina v jajcih iz proste in polintenzivne reje ter za izvedbo teh ukrepov. Zato je primerno podaljšati prehodno obdobje za eno leto.

(4) V vmesnem času je bila sprejeta Direktiva Komisije 2002/69/ES z dne 30. julija 2002 o metodah vzorčenja in analitskih metodah za uradni nadzor dioksinov ter o določitvi podobnih PCB-jev v živilih [3].

(5) Uredbo (ES) št. 466/2001 je zato treba ustrezno spremeniti.

(6) Ukrepi, predvideni s to uredbo, so v skladu z mnenjem Stalnega odbora za prehranjevalno verigo in zdravje živali –

SPREJELA NASLEDNJO UREDBO:

Člen 1

Razdelek 5 Priloge I Uredbe (ES) št. 466/2001 se spremeni na naslednji način:

1. v prvem stolpcu v točki 5.1.2 se "Jetra in izdelki iz jeter" nadomesti z "Jetra in izdelki iz jeter, ki izvirajo iz kopenskih živali";

2. v prvem stolpcu v točki 5.2 se naslednji stavek doda opombi (5): "Če je riba v celoti užitna, veljajo mejne vrednosti za celo ribo";

3. v prvem stolpcu v točki 5.4 se v opombi (8) "10. januarja 2004" nadomesti s "1. januarja 2005";

4. v prvem stolpcu v točki 5.5 (Olja in maščobe) se "rastlinska olja" nadomesti z "rastlinska olja in maščobe";

5. v tretjem in četrtem stolpcu se v točkah od 5.1.1 do 5.5 besedilo "Direktiva 2001/…/ES (*)" nadomesti z besedilom "Direktiva 2002/69/ES [9] UL L 209, 6.8.2002, str. 5.."

Člen 2

Ta uredba začne veljati dvajseti dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah.

V Bruslju, 13. aprila 2004

Za Komisijo

David Byrne

Član Komisije

[1] UL L 37, 13.2.1993, str. 1. Uredba, spremenjena z Uredbo Evropskega parlamenta in Sveta (ES) št. 1882/2003 (UL L 284, 31.10.2003, str. 1).

[2] UL L 77, 16.3.2001, str. 1. Nazadnje spremenjena z Uredbo (ES) št. 455/2004 (UL L 74, 12.3.2004, str. 11).

[3] UL L 209, 6.8.2002, str. 5.

--------------------------------------------------
Uredba Komisije (ES) št. 672/2004

z dne 13. aprila 2004

o določitvi zneskov za tržno leto 2003/2004, ki se plačajo organizacijam proizvajalcev olja in njihovim združenjem, ki so odobrene po Uredbi Sveta št. 136/66/EGS

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Uredbe Sveta (ES) št. 136/66/EGS z dne 22. septembra 1966 o vzpostavitvi skupne ureditve trga za olja in masti [1], in zlasti člena 20d(4) Uredbe,

ob upoštevanju naslednjega:

(1) Člen 20d(1) Uredbe št. 136/66/EGS predvideva odstotek proizvodne pomoči, ki se zadrži kot pomoč za financiranje dela odobrenih organizacij proizvajalcev in njihovih združenj. Ta odstotek za tržna leta 1998/1999, 1999/2000, 2000/2001, 2001/2002, 2002/2003 in 2003/2004 je 0,8 %.

(2) Člen 21(1) Uredbe Komisije (ES) št. 2366/98 z dne 30. oktobra 1998 o podrobnih pravilih za uporabo sistema proizvodne pomoči za oljčno olje za tržna leta 1998/1999, 1999/2000, 2000/2001, 2001/2002, 2002/2003 in 2003/2004 [2] določa, da so zneski na enoto, ki naj se plačajo organizacijam proizvajalcev in njihovim združenjem, določeni na osnovi napovedi celotnega razpoložljivega zneska. Sredstva, ki bodo na razpolago v vsaki državi članici kot posledica zadržanega zneska, kot je navedeno zgoraj, je treba na primeren način razdeliti med upravičence.

(3) Ukrepi iz te uredbe so v skladu z mnenjem Upravljalnega odbora za olja in masti –

SPREJELA NASLEDNJO UREDBO:

Člen 1

Za tržno leto 2003/2004 so sredstva, predvidena v členu 21(1)(a) in (b) Uredbe (ES) št. 2366/98, naslednja:

– za Grčijo | 2,0 eurov oziroma 2,0 eurov, |

– za Španijo | 4,5 evrov oziroma 2,2 eurov, |

– za Francijo | 0,0 evrov oziroma 0,0 eurov, |

– za Italijo | 2,0 evrov oziroma 2,2 eurov, |

– za Portugalsko | 0,0 evrov oziroma 5,5 eurov. |

Člen 2

Ta uredba začne veljati tretji dan po objavi v Uradnem listu Evropske unije.

Ta uredba je v celoti zavezujoča in se neposredno uporablja v vseh državah članicah.

V Bruslju, 13. aprila 2004

Za Komisijo

Franz Fischler

Član Komisije

[1] UL 172, 30.9.1966, str. 3025/66. Uredba, kakor je bila nazadnje spremenjena z Uredbo (ES) št. 1513/2001 (UL L 201, 26.7.2001, str. 4).

[2] UL L 293, 31.10.1998, str. 50. Uredba, kakor je bila nazadnje spremenjena z Uredbo (ES) št. 1780/2003 (UL L 260, 11.10.2003, str. 6).

--------------------------------------------------
Uredba Komisije (ES) št. 734/2004

z dne 20. aprila 2004

o prehodnih ukrepih za uporabo Uredbe (ES) št. 2316/1999 glede minimalne površine za zahtevek za pomoč za tržno leto 2004/2005 zaradi pristopa Malte k Evropski uniji

KOMISIJA EVROPSKIH SKUPNOSTI JE –

ob upoštevanju Pogodbe o ustanovitvi Evropske skupnosti,

ob upoštevanju Pogodbe o pristopu Češke republike, Estonije, Cipra, Latvije, Litve, Madžarske, Malte, Poljske, Slovenije in Slovaške in zlasti člena 2(3) Pogodbe,

ob upoštevanju Akta o pristopu Češke republike, Estonije, Cipra, Latvije, Litve, Madžarske, Malte, Poljske, Slovenije in Slovaške in zlasti prvega odstavka člena 41 Akta,

ob upoštevanju naslednjega:

(1) Uredba Komisije (ES) št. 2316/1999 z dne 22. oktobra 1999 o določitvi podrobnih pravil za uporabo Uredbe Sveta (ES) št. 1251/1999 o uvedbi sistema podpor za proizvajalce določenih poljščin [1] določa pogoje za dodelitev plačil na površino. Pogoj je zlasti minimalna površina 0,3 ha na zahtevek za pomoč.

(2) Na Malti je zelo veliko število majhnih kmetij, manjših od 0,3 hektara. Malteškim organom bi bilo treba dovoliti, da za minimalno površino v tržnem letu 2004/2005 določijo nižji prag, da se prepreči izločitev cele vrste kmetov iz programa pomoči.

(3) Ukrepi, predvideni s to uredbo, so v skladu z mnenjem Upravljalnega odbora za žita –

SPREJELA NASLEDNJO UREDBO:

Člen 1

Kakor izjema pri členu 3(1)(d) Uredbe (ES) št. 2316/1999 lahko za tržno leto 2004/2005 Malta določi minimalno površino za zahtevke za plačilo na površino pri manj kot 0,3 hektara.

Člen 2

Ta uredba začne veljati s pridržkom začetka veljavnosti Pogodbe o pristopu Češke republike, Estonije, Cipra, Latvije, Litve, Madžarske, Malte, Poljske, Slovenije in Slovaške in z dnem začetka veljavnosti navedene Pogodbe.

Ta uredba je v celoti zavezujoča in se neposredno uporablja v vseh državah članicah.

V Bruslju, 20. aprila 2004

Za Komisijo

Franz Fischler

Član Komisije

[1] UL L 280, 30.10.1999, str. 43. Uredba, kakor je bila nazadnje spremenjena z Uredbo (ES) št. 206/2004 (UL L 34, 6.2.2004, str. 4).

--------------------------------------------------